Postupak izvršenja presuda i odluka Europskog suda za ljudska prava s posebnim osvrtom na presude donesene u predmetima protiv Republike Hrvatske - Barberić, Lara (Fondacija Centar za javno pravo, 2015)
Donošenjem presude ESLJP kojom je utvrđeno da je država povrijedila podnositelju zahtjeva neko konvencijsko pravo započinje postupak u kojem država, odnosno njezina tijela moraju imati aktivnu ulogu. Naime, od svakog državnog tijela zbog čijeg postupanja ESLJP smatra da je povrijeđeno konvencijsko pravo, očekuje se poduzimanje mjera izvršenja. O kojim će mjerama biti riječ, ovisi o tome koje je pravo povrijeđeno, na koji način je povrijeđeno i koji su uzroci i razlozi povrede. Koje je državno tijelo dužno poduzeti te mjere, ovisi o nadležnosti koju to tijelo ima u okviru nacionalnog pravnog poretka. Kako su česte situacije da je do povrede prava ili slobode došlo zbog postupanja više različitih tijela, to je uloga Ureda zastupnika Republike Hrvatske pred Europskim sudom za ljudska prava kao koordinatora postupka izvršenja od velike važnosti. Svakako, načelo supsidijarnosti na kojem počiva čitav konvencijski sustav zahtijeva da se zaštita konvencijskih prava osigura na nacionalnoj razini